# Missió d'Administració Provisional de les Nacions Unides a Kosovo

La Missió d'Administració Provisional de les Nacions Unides a Kosovo (MINUK) (en anglès: United Nations Interim Administration Mission in Kosovo, UNMIK, en albanès Misioni i Administratës së Përkohshme të Kombeve të Bashkuara në Kosovë, en serbi Привремена административна мисија Уједињених нација на Косову), és l'administració provisional per part de l'ONU del territori en disputa de Kosovo. La Missió va gestar a Kosovo una fase de transició cap a la resolució del seu estatus definitiu després de la guerra de 1999. Després del fracàs de les negociacions entre les autoritats sèrbies i les del govern rebel de Kosovo, aquestes últimes van optar per declarar unilateralment i amb el suport dels Estats Units la independència de Sèrbia el 17 de febrer de 2008. Aquesta independència va ser reconeguda per Estats Units i la major part dels seus aliats, encara que no va ser acceptada per Sèrbia, Rússia ni per les Nacions Unides.
La MINUK va ser creada per la resolució 1244 del Consell de Seguretat de l'ONU el 10 de juny de 1999, al final de la Guerra de Kosovo.
Al principi, el Consell de Seguretat va autoritzar al Secretari General perquè establís una presència internacional civil a Kosovo – la Missió d'Administració Provisional de les Nacions Unides a Kosovo (UNMIK) – a fi que Kosovo tingués una administració provisional sota la qual la seva població pogués gaudir d'una autonomia substancial. Per la seva complexitat i abast, la tasca encomanada no tenia precedents; el Consell va conferir autoritat a la UNMIK sobre el territori i la població de Kosovo, fins i tot totes les facultats legislatives i executives i l'administració del poder judicial.
Posteriorment, després de la declaració d'independència formulada per les autoritats de Kosovo i l'entrada en vigor d'una nova constitució el 15 de juny de 2008, les responsabilitats de la Missió s'han modificat en grau considerable, i després de la creació de la Missió de l'Estat de Dret de la Unió Europea a Kosovo (EULEX), que opera en el marc de la Resolució 1244 del Consell de Seguretat, el seu objectiu principal es promoure la seguretat, l'estabilitat i el respecte dels drets humans a Kosovo. EULEX assisteix i dona suport les autoritats de Kosovo en l'àrea de l'estat de dret, específicament en les àrees legal, judicial i policial. En setembre de 2012 va finalitzar la supervisió internacional, i Kosovo esdevingué responsable del seu propi govern.

## Estructura

La UNMIK s'ha dividit en quatre seccions que es denominen "pilars". Aquests són:
* Pilar I: Policia i justícia (dirigit per les Nacions Unides)
* Pilar II: Administració civil (dirigit per les Nacions Unides)
* Pilar III: Democratització i creació d'institucions (dirigit per l'Organització per a la Seguretat i la Cooperació a Europa)
* Pilar IV: Reconstrucció i desenvolupament econòmic (dirigit per la Unió Europea)
La responsabilitat per l'aplicació dels pilars I i II ha estat transferida a les institucions d'autogovern provisional a Kosovo. Tanmateix, l'ONU segueix vigilant aquest compliment.
Després d'una important reestructuració interna de les seves activitats, aquesta estructura de Pilars va patir un canvi. El Pilar I va ser dissolt fent que el Comissari de Policia i el Director del Departament de Justícia informessin a la SRSG en comptes de la DSRSG com anteriorment. El Pilar II es va reduir a un Departament d'Administració Civil i el seu Director també va informar directament al SRSG. La UNMIK supervisa una força substancial de la Policia de les Nacions Unides d'aproximadament 1.985 efectius, incloses les unitats de policia formada.
Una força dirigida anomenada per l'OTAN anomenada KFOR proporciona una presència internacional de seguretat en suport del treball de la UNMIK, però no està subordinada a l'ONU.
El desenvolupament econòmic de la Unió Europea inclou la privatització d'antigues empreses governamentals. Belgrad ha oposat aquesta política. Això va ser realitzat anteriorment per la KTA (Kosovo Trust Agency) una organització de la UE amb Jasper Dick com a director gerent. Des de 2008 aquest paper de la KTA ha estat assumit per l'Agència de Privatització de Kosovo.

## Deures

La resolució 1244 atorgava poders a la UNMIK per:
* realitzar funcions administratives civils bàsiques;
* promoure l'establiment d'una autonomia substancial i autogovern a Kosovo;
* facilitar un procés polític per determinar l'estatut futur de Kosovo;
* coordinar l'ajuda humanitària i de desastres de totes les agències internacionals;
* donar suport a la reconstrucció d'infraestructures clau;
* Mantenir la llei i l'ordre civil;
* promoure els drets humans; i
* assegurar el retorn segur i sense obstacles de tots els refugiats i persones desplaçades a les seves llars a Kosovo.
Com s'ha descrit anteriorment, la UNMIK ja no duu a terme totes aquestes funcions

## Representants del Secretari General

El dirigent principal de la MINUK és el Representant Especial del Secretari General de les Nacions Unides a Kosovo. Aquest càrrec ha estat exercit per les següents persones:
* Sérgio Vieira de Mello (juny-juliol 1999)
* Bernard Kouchner (juliol 1999–2001)
* Hans Hækkerup, Denmark (2001–2002)
* Michael Steiner (2002–2003)
* Harri Holkeri (2003–2004)
* Søren Jessen-Petersen (2004–2006)
* Joachim Rücker (2006–2008)
* Lamberto Zannier (2008–2011)
* Farid Zarif (2011–2015)
* Zahir Tanin (des del 19 d'agost de 2015)

## Referències

* ↑ «About UNMIK section of the official UNMIK website». Arxivat de l'original el 2016-03-07. [Consulta: 23 abril 2018].
* ↑ United Nations Security Council Resolution 1244 S-RES-1244(1999) in 1999 (retrieved 2008-09-06)
* ↑ «Promoting security, stability and respect for human rights in Kosovo». United Nations. [Consulta: 24 setembre 2012].
* ↑ «Promoting security, stability and respect for human rights in Kosovo». United Nations. [Consulta: 24 setembre 2012].
* ↑ «What is EULEX ?». EULEX. Arxivat de l'original el 2014-12-23. [Consulta: 8 gener 2015]. «EULEX works within the framework of UN Security Council Resolution 1244.»
* ↑ "EU launches Kosovo police mission", BBC, 9 December 2008. – Retrieved on 19 May 2009.
* ↑ «What is EULEX - EULEX Kosovo». Eulex-kosovo.eu. Arxivat de l'original el 2009-03-12. [Consulta: 28 abril 2010].
* ↑ «COUNCIL JOINT ACTION 2008/124/CFSP of 4 February 2008 on the European Union Rule of Law Mission in Kosovo, EULEX KOSOVO». Arxivat de l'original el 2 d’abril 2013. [Consulta: 24 d’abril 2018].
* ↑ «Ending of supervised independence 10 September 2012». International Civilian Office. [Consulta: 6 gener 2013].
* ↑ «Sixteenth and final meeting of the International Steering Group for Kosovo». International Civilian Office, 10-09-2012. Arxivat de l'original el 22 d’octubre 2013. [Consulta: 6 gener 2013].
* ↑ www.unmikonline.org Arxivat 2008-01-07 a Wayback Machine. UNMIK > Pillar I > Police > CIVPOL. Retrieved 2010-06-16.
* ↑ Kosovo Trust Agency. «Archive :: Kosovo Trust Agency :: KTA». Kta-kosovo.org. Arxivat de l'original el 2010-05-01. [Consulta: 28 abril 2010].
* ↑ http://kta-kosovo.org/ktapress/2007/eng/wave-29-results-eng.doc Arxivat 2011-07-25 a Wayback Machine.
* ↑ «KTA: only Kosovo Institutions can privatize Brezovica». New Kosova Report, 27-11-2007. Arxivat de l'original el 2012-03-04. [Consulta: 28 abril 2010].
* ↑ Arxivat 3 July 2009$^{[Datemismatch]}$ a Wayback Machine.
* ↑ Kosovo Trust Agency. «Kosovo Trust Agency :: KTA». Kta-kosovo.org. Arxivat de l'original el 2010-04-30. [Consulta: 28 abril 2010].

## Bibliografia

* R. Bruce Hitchner and Paul Williams, "Op-Ed: A Defining Moment" Arxivat 2018-03-26 a Wayback Machine., (March 23, 2004), The Baltimore Sun.
* Militärgeschichtliches Forschungsamt (MGFA), Wegweiser zur Geschichte, Kosovo, 3. Auflage, 2008, ISBN 978-3-506-75665-7.
* D. Rossbacher, Friedenssicherung am Beispiel der Interimsverwaltung der Vereinten Nationen im Kosovo (UNMIK), Die Zivilverwaltung als neue Form der Friedenssicherung, 2004, ISBN 3-8300-1280-2.
* K. Hassine, Housing and Property Directorate/Claims Commission in Kosovo (HPD/CC), Eine Studie zur Modellwirkung von HPD/CC für den internationalen Eigentumsschutz Privater, mit einem Vorwort von Dr. Veijo Heiskanen, Studienreihe des Ludwig Boltzmann Instituts für Menschenrechte, Band 21, Neuer Wissenschaftlicher Verlag 2009, ISBN 978-3-7083-0620-9.
* H.-J. Stromeyer, Collapse and Reconstruction of a Judicial System: The United Nations Missions in Kosovo and East Timor, in: American Journal of International Law, Vol. 95, 2001, S. 46-63.

## Enllaços externs

* The United Nations Mission in Kosovo
* 'Nato force 'feeds Kosovo sex trade' - The Guardian